18/07/2013 | Administración LocalMunicipal
Abegondo
Anuncio de aprobación definitiva do Regulamento xeral do servizo municipal de transporte intramunicipal do Concello de Abegondo

ANUNCIO O Pleno do Concello de Abegondo, en sesión celebrada con data 18 de febreiro de 2010, aprobou inicialmente o Regulamento do transporte intramunicipal do Concello de Abegondo. De acordo co establecido no artigo 17 do Real decreto lexislativo 2/04, do 5 de marzo, pola que se aproba o TRLRFL, someteuse a información pública e audiencia dos interesados por prazo de 30 días, contados a partir do seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais e presentar as reclamacións e suxerencias que crean oportunas as cales serán resoltas polo Pleno. Non habendo alegacións, aprobouse definitivamente o Regulamento do transporte intramunicipal do Concello de Abegondo, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local: REGULAMENTO XERAL DO SERVIZO MUNICIPAL DE TRANSPORTE INTRAMUNICIPAL DO CONCELLO DE ABEGONDO TÍTULO PRELIMINAR.–ÁMBITO DE APLICACIÓN ARTIGO 1. Rexerase polo disposto neste regulamento a prestación do servizo de transporte intramunicipal, de viaxeiros, mediante microbús ou autobús, dentro do termo municipal de Abegondo ( A Coruña). ARTIGO 2. Corresponde ao Concello de Abegondo, como titular do servizo con competencia para a súa xestión e ordenación, entre outras, a potestade regulamentaria de auto organización, programación e planificación, así como as facultades de inspección e sanción no seu ámbito. ARTIGO 3. O amparo destas potestades, regúlanse as condicións esenciais para a prestación do servizo que, pola súa natureza de básicas, terán o carácter reitor tanto na xestión directa pola corporación como nas relacións da empresa ou empresas prestadoras do servizo cos usuarios e este Concello. Calquera que sexa a forma de xestión do mesmo. TÍTULO I.–FORMA DE XESTIÓN ARTIGO 4. Compete ao Concello de Abegondo o título administrativo habilítante para a prestación deste servizo, podendo utilizarse para a súa xestión, calquera das formas previstas na lexislación de réxime local. Establecese como forma preferencia de xestión deste servizo, inicialmente, a xestión directa pola propia corporación, sen prexuízo de que, en calquera momento, se estime conveniente a concesión administrativa do servizo, utilizándose neste caso, o concurso como procedemento de selección do contratista. Configurase o transporte intramunicipal como servizo público de transporte regular de uso especial. ARTIGO 5. No caso de que se utilice a fórmula de concesión administrativa para a xestión do servizo, as empresas deberán acreditar a adecuada capacidade profesional e económica para o exercicio da actividade, para o outorgamento da concesión, aceptando os preceptos deste regulamento na súa integridade sen que poida a adxudicataria introducir na prestación do servizo modificacións contrarias a este, quedando obrigada, en especial, a realizar a totalidade dos itinerarios, aprobados polo Concello. ARTIGO 6. Establecen uns itinerarios adecuados, con traxectos de ida e volta, as correspondentes paradas, para facilitar a comunicación entre todos os lugares do termo municipal. No caso de concesión administrativa do servizo, os itinerarios quedaran establecidos conxuntamente coas paradas no prego de condicións técnicas que deberá ruxir o concurso para a concesión do servizo de transporte intramunicipal do Concello de Abegondo. ARTIGO 7. O Concello de Abegondo poderá modificar os itinerarios, percorridos e paradas, en razón do mencionado interese público, cando o considere necesaria para mellorar a calidade do servizo. Igualmente, o Concello poderá modificar os itinerarios, percorridos e paradas, cando se altere o sentido ou dirección da circulación en algunha das vías públicas do recorrido, ou cando por modificacións dos lugares se faga necesario a ampliación ou modificación do servizo. Así mesmo poderá alterar provisionalmente os itinerarios, con acurtamento do percorrido ou desviación da ruta, por obras ou acontecementos especiais. ARTIGO 8. No caso que se xestione o servizo por concesión administrativa, as modificacións do servizo, deberán ser aprobadas polo Concello, previo aviso da empresa prestaría do servizo, cando menos con trinta dias de antelación, manténdose, en tales casos, o equilibrio económico anteriormente existente. TÍTULO II.–RÉXIME TARIFARIO ARTIGO 9. O servizo de transporte intramunicipal realizarase de acordo coas seguintes tarifas: Billete con “tarifa social” cubrindo o Concello o total do custe. ARTIGO 10. Os billetes ou tarxetas, no seu caso, formalizaranse no modelo oficial que aprobará o Concello. ARTIGO 11. Entregarase obrigatoriamente a cada viaxeiro con tarxeta de tarifa social, unha tarxeta na que figurará impreso o nome do Concello, o nome da persoa e dirección dentro do Concello. ARTIGO 12. Os usuarios que non vaian provistos da tarxeta valida, non poderan utiliar o servizo. TÍTULO III.–DA PRESTACIÓN DO SERVIZO ARTIGO 13. O servizo de transportes intramunicipal efectuarase os luns-martes-mércores e xoves, durante o horario fixado, no seu caso, polo Concello. ARTIGO 14. O vehículo levará ao seu servizo un condutor que será o representante do Concello ou, no seu caso, da empresa concesionaria, durante o viaxe con atribucións para facer cumprir aos usuarios as normas relativas en policía e hixiene ARTIGO 15. A duración máxima do tempo de condución efectiva que poida realizar o conductor axustarase estritamente ao disposto na lexislación vixente de aplicación. ARTIGO 16. O condutor de cada vehículo cumprimentara, durante o período de prestación do servizo, a folla de ruta, con inicio e finalización de cada itinerario. Dito documento, terá carácter declarativo, debera formalizarse por duplicado exemplar con indicación do vehículo, identificado pola súa matricula, número de viaxeiros, hora de saida e chega, número de billetes correlativos que foron expedidos, recadación por este concepto, así como accidentes e incidentes que se produciran, que deberá ser entregado ao servizo municipal que se designe polo Concello a estes efectos con carácter mensual. No caso de concesión administrativo do servizo, a empresa queda obrigada, unha vez recabadas estas follas de ruta, firmadas polo condutor declarante e selados co visto e prace da empresa, a remitilas mensualmente ao Concello de Abegondo para a súa inspección e control. ARTIGO 17. O vehículo ou vehículos adscritos ao servizo poderán levar instalada, no seu caso, a maquinaria necesaria para a expedición de billetes ou tarxetas autorizadas polo Concello de Abegondo, quen se guiará para a súa aprobación de que leven incorporados sistemas técnicos que impidan a súa manipulación. ARTIGO 18. No suposto de xestión do servizo por concesión administrativa, a empresa prestataria do servizo non poderá introducir alteración algunha nas condicións, medios persoais, materiais etc. sen coñecemento e autorización do Concello de Abegondo. TÍTULO IV.–DEREITOS E DEBERES DOS USUARIOS CAPÍTULO I.–PERSOAL DA EMPRESA ARTIGO 19. O persoal adscrito a prestación do servizo queda sometido ao cumprimento das seguintes facultades, obrigacións e prohibicións: Facultades:  Poderá impedir a entrada do vehículo a individuos en visible estado de embriaguez, que porten animais ou maior caga de vultos ou equipaxe da regulamentaria.  Obrigar a descender do vehículo aos viaxeiros que desobedezan os seus preceptos e, en xeral, aos que por falta de compostura, xestos ou actitudes ofenda o decoro dos demais viaxeiros ou alteren o orde, requirindo a este fin o concurso de calquera axente da Policía Municipal.  Impedir a entrada ou obrigar a descender do vehículos aos viaxeiros cando se faga a advertencia que que a totalidade das prazas esta ocupadas. Obrigacións:  Cumprir en todo momento os preceptos da vixente Lei de Seguridade Vial e o horario de comezo e finalización de cada itinerario.  Non permitir o acceso as persoas que intenten transportar animais, vultos ou efectos que polo seu tamaño, clase ou cantidade, ou mal olor poidan prexudicar aos demais viaxeiros, poñan en perigo a seguridade ou entorpezan o movemento do interior. En ningún caso se permitirán cargas superiores a 30 kg.  Facilitar aos viaxeiros cantos detalles soliciten en relación ao servizo.  Deter o vehículo o máis cerca posible das beirarrúas, ou lugares preparados para elo, para que os viaxeiros poidan subir ou descender sen perigo.  Non dar saída ao vehículo mentras nos accesos a estos existan viaxeiros subindo ou baixando.  Efectuar a arrancada e a parada sen brusquidade.  Ir debidamente uniformados, no caso de que se estableza así polo Concello.  Aquelas outras que esixa a correcta prestación do servizo. Prohibicións:  Abandoar a dirección do vehículo e, en xeral, realizar accións ou omisións que poidan distraerlle durante a marcha.  Admitir maior número de viaxeiros de aquel para o cal está autorizado o vehículo. CAPÍTULO II.–VIAXEIROS ARTIGO 20. Establécense con carácter xeral as seguintes facultades, obrigacións e prohibicións aos usuarios. Facultades:  En cumprimento das anteriores disposicións que obrigan ao persoal condutor poida instalo calquera viaxeiro durante o traxecto.  No caso de que non se atenda a súa demanda, poderá dirixirse as oficinas da empresa, as oficina de defensa de consumidores e usuarios e o Concello ao fin de solicitar información ou formular reclamación ou queixa do servizo ou dos empregados.  Os viaxeiros poderán facer uso de tarxetas anual con tarifa social. Obrigacións:  Levar preparada a tarxeta anual.  Conservar o título de transporte valido durante o viaxe.  Os viaxeiros de tarxeta anual con tarifa social, no seu caso, deberán mostrala ao condutor e introducila no aparato de control con ocasión de cada viaxe.  Gardar o debido espeto ao condutor, acatando as súas indicacións para o mellor cumprimento do servizo.  Non distraer o codirector cando o vehículo esta en marcha. Prohibicións:  Apearse en paradas non autorizadas.  Subir cando se fixera a advertencia de que o vehículo esta completo.  Subir e baixar do vehículo cando este non se atope parado.  Montar portando cans ou outros animais, ou vultos e efectos que polo seu tamaño, clase, cantidade ou mal olor poidan prexudicar aos demais viaxeiros e ao vehículo, poñan en perigo a súa seguridade e entorpezan o movemento no seu interior. Quedan exceptuados os cans guías de cegos.  Fumar no interior do vehículo.  Cuspir e tirar papeis ou outros obxecto.  Montar sen tarxeta. ARTIGO 21. No suposto de concesión do servizo a empresa prestataria do servizo vendrá obrigada a sinalizar no interior dos vehículos a prohibición de fumar nos mesmos, sendo responsable do exacto cumprimento desta limitación. ARTIGO 22. Os actos do persoal da empresa concesionaria, no caso de que así se preste o servizo, realizados en exercicio das funcións delegadas, serán recorribles ante o Concello. ARTIGO 23. As queixas e reclamacións polo mal funcionamento do servizo poderán formularse nas oficinas municipais, na oficina de defensa dos consumidores e usuarios, sen prexuízo das accións que poidan exercer ante outros servizos ou organismos competentes. Nas oficinas municipais teranse a disposición dos usuarios, un exemplar do presente regulamento e no seu caso, as condicións tanto económico administrativas como técnicas da concesión. ARTIGO 24. As reclamacións de indemnizacións derivadas de accidentes poderanse presentar, dentro do prazo tres meses ante a empresa, ante o Concello de Abegondo e ante a delegación provincial da compañía de seguros con que se subscriba a correspondente póliza, no prazo máximo de trinta días, para ter dereito a prestación da asistencia sanitaria. ARTIGO 25. Os usuarios poderán proverse da tarxeta anual, de tarifa social, nas oficinas do Concello, podendo firmarse ou establecer convenios con outras entidades para a ampliación dos puntos de entrega destas tarxetas. TÍTULO V.–DA INSPECCIÓN ARTIGO 26. Para o caso de que se opte pola concesión administrativa do servizo, o titular da empresa que preste o servizo e os condutores facilitarán ao persoal do Concello, debidamente acreditados, a inspección dos vehículos e máquinas de control, durante o funcionamento, así como os documentos administrativos e datos estadísticos que están obrigados a levar ou realizar, en todo momento. TÍTULO VI.–REXIME SANCIONADOR ARTIGO 27. A vulneración da lexislación reguladora do transporte de viaxeiros, Lei de seguridade vial, Regulamento e disposicións municipais para a prestación do servizo será obxecto de sanción, en cada caso, polo órgano e administración competente por razón da materia. ARTIGO 28. A responsabilidade administrativa correspondente as infraccións previstas neste título se esixira, en todo caso, a empresa prestataria do servizo, cando así se xestione o servizo, sen prexuízo das accións que o titular desta poida seguir respecto ao suxeito responsable da mesma por vulneración da lexislación penal, laboral, de tráfico ou outras aplicables. ARTIGO 29. As infraccións ao preceptuado neste regulamento e disposicións municipais, por parta da empresa prestataria do servizo, no seu caso, clasifícanse en moi graves, graves e leves. ARTIGO 30. Considéranse infraccións moi graves as seguintes: a) As prestación do servizo en condicións que poidan afectar a seguridade das persoas por entrañar perigo grave e directo para as mesmas. b) A obstaculización das labores de inspección, impedindo o acceso aos vehículos ou datos estadísticos, a carencia ou falseamento das follas de ruta e os instrumentos de lectura e control dos billetes e tarxetas. c) Desobedecer as ordenes de modificación do servizo disposta pola Corporación Municipal. d) Non admitir o disfrute do servizo a calquera usuario que reúna as condicións regulamentarias. e) O incumprimento habitual do horario de comezo e terminación do servizo fixado polo Concello. f) A non expedición de billetes, ou control de tarxetas, por carecer da maquinaria precisa. g) O trato desconsiderado cos usuarios, que lles provoquen lesións. h) As infraccións graves, cando nos doce meses anteriores a súa comisión, a empresa fora obxecto de sanción en máis dunha ocasión, mediante resolución definitiva en vía administrativa, por infracción tipificada nun mesmo apartado. ARTIGO 31. Considéranse infraccións graves as seguintes: a) Transportar maior número de viaxeiros dos autorizados para o vehículo. Salvo que dita infracción deba de calificarse como moi grave conforme ao disposto no aparta a) do artigo anterior. b) O incumprimento do horario máximo de condución ininterrompida estipulado. c) Carecer de libro de reclamacións, negar ou obstaculizar, nas oficinas da empresa, a súa disposición ao público, así como a ocultación ou demora inxustificada da posta en coñecemento do Concello das reclamacións ou queixas consignadas naquel. d) Non facilitar as follas de ruta na totalidade dos vehículos adscritos o servizo. e) O incumprimento esporádico do horario de comezo e terminación do servizo. f) A falta de hixiene e limpeza, con carácter diario, no interior dos vehículos adscritos ao servizo. g) As infraccións leves, cando nos doce meses anteriores a súa comisión, a empresa fora obxecto de sanción en mais dunha ocasión, mediante resolución definitiva en vía administrativa, por infracción tipificada nun mesmo apartado. ARTIGO 32. Considéranse infracción leves as seguintes: a) A falta de aseo e decoro do persoal condutor que preste o servizo. b) A falta de consideración e recepto cara ao público por parte do citado persoal. c) A falta de puntualidade no cumprimento dos horarios establecidos, salvo causa de forza maior ou circunstancias excepcionais de tráfico debidamente xustificadas. d) Calquera outra que non se encontre cualificada expresamente nos artigos anteriores. ARTIGO 33. Ditas faltas serán sancionadas con multas contractuais nos límites seguintes:  As faltas leves cunha multa de ata 300 €  As faltas graves cunha multa entre 301 e 3.000 €  As faltas moi graves cunha multa entre 3.001 e 6.000 € A imposición das multas suxeitarase ao procedemento sancionador ordinario, que prevé a Lei de procedemento administrativo. Corresponde impoñer as multas ao Sr. alcalde-presidente. A contía concreta da multa que se impoña como sanción por cada infracción, modularase de acordo coa maior ou menor tendencia infractora, incidencia do servizo ou circunstancia concorrente. ARTIGO 34. As sancións prevista no presente Regulamento serán, en todo caso, compatibles coa facultade de acordar a caducidade da concesión do servizo, polas causas e procedemento previsto na lexislación vixente. DISPOSICIÓNS ADICIONAIS PRIMEIRA. O disposto neste regulamento entendese sen prexuízo das competencias e atribucións que posúe o Concello de Abegondo para a ordenación do tráfico e da circulación. SEGUNDA. Corresponde a autoridade municipal, no ámbito do seu ámbito de competencia, sancionar as infraccións a Lei de seguridade vial, cometidas polo persoal da empresa prestararia do servizo, así como calquera vulneración do cadro de obrigacións e prohibicións cometidas por esta aos usuarios. TERCEIRA. O Concello de Abegondo, no caso de prestación do servizo por concesión administrativa, propondrá a empresa prestataria a separación do servizo e substitución do condutor que cause, riña, lesións, ainda que foran leves, a un usuario, agás foran produto da defensa propia. DISPOSICIÓN TRANSITORIA O presente regulamento entrará en vigor, unha vez transcorridos os prazos e trámites previstos nos artigos 49 e 70.2 da Lei 7/85, do 2 de abril, e a súa publicación no Boletín Oficial da Provincia. Abegondo, a 9 de xullo de 2013. O alcalde José Antonio Santiso Miramontes